PATVIRTINTA

Šiaulių lopšelio-darželio „Žiogelis“

direktoriaus 2017 m. gruodžio 5 d.

įsakymu Nr. V-180

**Šiaulių lopšeliO-darželiO „žiogelis“**

**ŠVIETIMO PAGALBOS VAIKUI TEIKIMO IR VAIKŲ, TURINČIŲ SPECIALIŲJŲ  
UGDYMOSI POREIKIŲ, UGDYMO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Švietimo pagalbos vaikui ir vaikų, turinčių specialiųjų ugdymosi poreikių teikimo tvarkos aprašas (toliau – Aprašas) nustato Šiaulių lopšelyje-darželyje „Žiogelis“ (toliau – darželis)pagalbos vaikams teikimo tikslus, uždavinius, gavėjus, teikėjus bei švietimo pagalbos organizavimą.

2. Švietimo pagalbos vaikui - tai darželio darbuotojų (švietimo pagalbos specialistų, judesio korekcijos mokytojo, meninio ugdymo pedagogo, visuomenės sveikatos priežiūros specialisto, grupės auklėtojų, auklėtojų padėjėjų) veikla, susijusi su vaikų pedagoginių, socialinių, specialiųjų ugdymosi poreikių tenkinimu, leidžianti didinti ugdymosi veiksmingumą.

3. Švietimo pagalbos vaikui teikimą organizuoja įstaigos Vaiko gerovės komisija.

4. Pagalba teikiama ta kalba, kuria vaikas mokosi darželyje.

**IISKYRIUS**

**PAGALBOS TEIKIMO UŽDAVINIAI, FORMOS, RŪŠYS, GAVĖJAI IR TEIKĖJAI**

5. Uždaviniai:

5.1 Nustatyti ugdytinių ugdymosi poreikius ir juos tenkinti pagal darželio galimybes;

5.2 Konsultuoti pedagogus, tėvus (globėjus,)vaiko ugdymosi klausimais;

5.3 Sudaryti maksimaliai palankias ugdymosi sąlygas vaikams, kuriems reikalinga švietimo teikimo pagalba.

6. Švietimo teikimo pagalbos formos:  
6.1. Individualus darbas su vaikais (socialinio pedagogo, logopedo užsiėmimai, judesio korekcijos mokytojas).  
6.2. Darbas su vaikų grupe – socialinio pedagogo ir logopedo grupiniai užsiėmimai, kūno kultūros užsiėmimai, muzikos pamokėlės.  
6.3. Darbas su šeima – pagalba vaikui sprendžiant problemas, kylančias ugdymosi procese ir bendradarbiavimo stiprinimas.  
6.4. Darbas su įstaigos bendruomene – saugios aplinkos kūrimas ir palaikymas.  
6.5. Darbas su socialiniais partneriais (Šiaulių miesto Pedagogine psichologine tarnyba, Vaiko teisių apsaugos skyriumi,policija ir kt.) siekiant užtikrinti pagalbos vaikui veiksmingumą.

7. Švietimo pagalbos teikimo rūšys:7.1. Konsultavimas ( vaikų grupės, pedagogai, tėvai) siekiant padėti spręsti ugdymosi sunkumus, netinkamo elgesio korekcija.  
7.2. Ugdymo diferencijavimas vaikui.  
7.3. Socialinių ir gyvenimo įgūdžių formavimas – ugdomas gebėjimas priimti sprendimus ir  
spręsti problemas, kūrybiškai ir kritiškai mąstyti, bendrauti, pažinti save, elgtis visuomenėje  
priimtinais būdais, valdyti emocijas.  
7.4. Patyčių ir smurto prevencija.  
8. Švietimo pagalbos gavėjai –vaikai, jų tėvai (globėjai,), pedagogai.  
9. Švietimo pagalbos teikėjai –įstaigos darbuotojai: grupių auklėtojai, pagalbosvaikui specialistai (socialinis pedagogas, logopedas, judesio korekcijos mokytojas), visuomenės sveikatos priežiūrosspecialistasir vadovai.

**III SKYRIUS**

**ŠVIETIMO PAGALBOS ORGANIZAVIMAS**

10. Bendrąją švietimo pagalbąteikia auklėtojai savo grupės vaikams:siekia pažinti vaikų poreikius,interesus, gabumus, diferencijuoja ir individualizuoja ugdymo procesą, suteikia vaikui reikiamą pagalbą, bendradarbiauja su pagalbos vaikui, visuomenės sveikatos priežiūros specialistais, informuoja tėvus apieiškylančias problemas, padeda vaikams spręsti socialines, bendravimo, ugdymosi ir kt.problemas.

11. Socialinės pedagoginės pagalbos paskirtis – vertina ir padeda spręsti problemas, susijusias, su ugdytiniams kylančiais elgesio ir emocijų sunkumais, dirba prevencinį darbą, vykdo emocinių ir elgesio problemų sprendimo prevencines programas. Socialinė pedagoginė pagalba teikiama socialiniam pedagogui bendradarbiaujant sugrupės auklėtojomis, pagalbos vaikui specialistais, tėvais,(globėjais), įstaigos bendruomene, kitais socialiniais partneriais.  
11.1. Socialinės pedagoginės pagalbos teikimo būdai:

11.2. individualus darbas – sprendžiant vaiko problemas, konsultuojant jo tėvus,pedagogus;  
11.3. darbas grupėje – gyvenimo įgūdžių ugdymas, pagalba sprendžiant problemas, tėvų,

darželio bendradarbiavimo skatinimas ir kita;

11.4. darbas bendruomenėje – saugios ugdymo(si) aplinkos kūrimas, palaikymas,

išteklių telkimas ir kita.

12. Logopedo darbo formos:

12.1. Vaikų kalbos įgūdžių tyrimas bei įvertinimas;

12.2. individualių, pogrupinių, grupinių pratybų organizavimas logopediniame kabinete;

12.3. tėvų, pedagogų konsultavimas.

13. visuomenės sveikatos priežiūrosspecialistodarželyje paskirtis - saugoti ir stiprinti vaikų sveikatą, aktyviaibendradarbiaujant su jų tėvais.

14. Judesio korekcijos mokytojo paskirtis - suteikti individualias ir grupines mankštas.

**IV SKYRIUS**

**PAGALBOS ORGANIZAVIMAS**

15. Ugdytinių ugdymas organizuojamas vadovaujantis lopšelio-darželio “Žiogelis” ikimokyklinio ugdymo programomis.

16. Pagalba teikiama, kai ją skiria įstaigos Vaiko gerovės komisija ir/ar Pedagoginė psichologinė tarnyba, tėvų (globėjų) sutikimu.

17. Skaičiuojant vaikus logopedo etatui, vaikas, turintis didelių ar labai didelių specialiųjų ugdymosi poreikių, prilyginamas dviem vaikams.

18. Specialiųjų poreikių vaikai lopšelyje-darželyje ugdomi integravimo būdu.

**VSKYRIUS**

**INDIVIDUALAUS PAGALBOS PLANO VAIKUI SUDARYMAS**

19. Individualus pagalbos planas (IPP) vaikui, turinčiam specialiųjų ugdymosi poreikių, rengiamas atsižvelgus į bendrąją ugdymosi programą, remiantis pedagoginės psichologinės tarnybos rekomendacijomis, parenkant reikalingą vaikui ugdymo formą, atsižvelgiant į darželio specialistųgalimybes.  
20. Individualūs pagalbos planai vaikams, turintiems specialiųjų ugdymosi poreikių, rengiami pagal Vaiko gerovės komisijos parengtas formas. (1 priedas).  
21. Individualaus pagalbos planą rengia Vaiko gerovės komisija kartu su grupės pedagogu ir kitais specialistais. Šie planai svarstomi ir aptariamipasirašytinai su ugdytiniotėvais;

22. Individualaus pagalbos plano formos, pildymo reikalavimai aptariami Vaiko gerovės komisijoje ir pedagogų tarybos posėdyje.

**VI. SKYRIUS**

**ĮVERTINIMO IR SPECIALIOJO UGDYMOSI IR(AR) ŠVIETIMO PAGALBOS SKYRIMO DOKUMENTŲ SAUGOJIMAS IR PERDAVIMAS**

23. Vaikui, turinčiam specialiųjų ugdymosi poreikių išvykus į kitą ikimokyklinio ugdymo įstaigą ar mokyklą, jo įvertinimo, specialiojo ugdymosi ir (ar) švietimo pagalbos skyrimo dokumentai perduodami kitai įstaigai tėvų/ globėjų sutikimu.

24. Šiaulių lopšelio-darželio VGK atsako už įvertinimo, specialiojo ugdymosi ir(ar) švietimo pagalbos skyrimo dokumentų konfidencialumą.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**